Stimaţi colegi, 

Vă invităm să trimiteţi materiale pentru cel de-al treilea număr al revistei Casei Corpului Didactic "Alexandru Gavra" Arad – „Şcoala Vremii”.

Vă reamintim că revista noastră cuprinde diverse rubrici de interes pentru personalul didactic (învăţători-institutori, educatori, profesori, bibliotecari, documentarişti, informaticieni etc) din învăţământul preuniversitar, cum ar fi: 
· management educaţional
· metodologii instructiv-educative
· parteneriate şi proiecte
· alternative educaţionale 
· şcoală, cultură şi tradiţie
· sprijin, suport şi asistenţă educaţională şi psihologică
· cercetări, studii, reflecţii
· poşta redacţiei

Personalul didactic interesat este invitat să transmită pe adresa de e-mail revistaccdarad@gmail.com articolele pe care doreşte să le publice, intrând astfel automat în procesul de selecţie pentru publicare.

Materialele propuse spre publicare trebuie să respecte următoarele cerinţe de tehnoredactare:
· titlul scurt şi sugestiv, scris cu Times New Roman, bold, centrat, mărimea caracterelor de 14
· documente în format WORD, de maximum 3 pagini, redactate cu Times New Roman, la un rând şi jumătate, cu mărimea caracterelor de 12
· pagina setată la 2 cm sus-jos, stânga-dreapta, format A4
· text obligatoriu scris cu diacritice
· semnătura autorului la finalul articolului (se indică profesia, prenumele, numele, şcoala şi localitatea, scrise cu Times New Roman, bold, mărimea caracterelor de 12, aliniere dreapta
Exemplu: 
Profesor Ion Popescu, Şcoala Generală Nr.25 Arad

· citate evidenţiate prin folosirea ghilimelelor
· în cazul în care au fost folosite surse bibliografice, în mod obligatoriu acestea trebuie precizate la finalul materialului, în ordinea alfabetică a numelor autorilor citaţi; se citează drept bibliografie lucrări care stau la baza articolului (cărţi, tratate, monografii, broşuri, articole publicate în reviste, imagini, site-uri web cu documentaţie online etc.)
Exemple (diferite surse): 
1. Botez, C., Epopeea feroviară românească, Editura Sport-Turism, Bucureşti, 1977
2. Cesereanu, R., “Provincia cărturarilor”, în “Familia”, nr. 3-4/2003,  p.11
3. Giurescu, Constantin C., Istoria românilor, vol I, Editura Bic All, Bucureşti, 2007
4. *** Gramatica limbii române, Academia Română (2 volume), Editura Academiei Române, Bucureşti, 2005 
5. Berciu-Drăghicescu, A., Metoda alcătuirii unei lucrări ştiinţifice, în Arhivistică şi documentaristică, http://www.unibuc.ro/eBooks/istorie/arhivistica/3cap1.htm 

Termenul limită de trimitere a lucrărilor/articolelor, pentru revista Şcoala Vremii,este 20.02.2012.

Aşteptăm cu interes articolele dumneavoastră.
Echipa CCD Arad
